Maart 7, 2010 in Sonder kategorie
Nuwe buurvrou en ek het begin oefen…nie sommer so nie…ons wil (hoor ek ) Oktober fiks genoeg wees om deur Meiringspoort te draf. Tjoef tjaf. Drie dae 'n week stap en draf en twee dae swem. Elke week verminder die staptyd en vermeerder die draftyd en die lengtes wat ons swem ook.
Hier is egter 'n klein probleempie by my. En ek kan dit 'n struikelblok of 'n uitdaging of sommer net die koue water van die swembad noem…dit help niks. Probleempie gaan nie weg nie! Die kinders moedig aan, en mnr Lisa gee laggend raad…dit help niks!
(Fluisterstem) en dit het oornag gebeur…
Ek dink dit moes daai nag gewees het toe ek veertig geword het…maar dis nie 'n wetenskaplike waarneming nie, aangesien dit nie herhaalbaar is nie…ek is nou net elke dag nog 'n dag verder van die eerste dag van veertig af.
Ek het met afgryse almal se kommentaar gelees op DSP se vraag oor wat die ouderdom inhou…en niks van wat genoem is het my getref nie (waarskynlik omdat ek nie 'n man is nie) maar ek bly wonder…
Is dit dalk die 4 en die 0 wat nou op die manier presenteer!
Ek wil nie vetkoekpaleisstyl Worsie se ma namaak nie, maar regtig – ek het vier babatjies in die lewe gebring …
En nou kry die koue swembadwater my onder! Meiringspoort gaan my nie sien as dit van swem afhang nie, want ek kom nie in die water nie!
Hoe laf is dit!? "Vrou oorleef huwelik, kinders, werksdruk, koskook, skoonfamilie, familie, stoepverkopings, vroue-dienste, perdry, tiroiedstorms, af rug, trek oor die Drakensberge en stuit voor die water van een onskuldige swembad".
&larr Tyd om te tik!!!!!!!!!!!!
Beste stuurman aan wal &rarr
25 antwoorde op Groot probleempie
HeavyHenry het gesê op Maart 7, 2010
Ag man – hou vas jou neus, en spring in!
lisabeth het gesê op Maart 7, 2010
…tien jaar te vroeg! AArrgggg!
Hmmm die een is nou kommkommer koel…die sout het iets erens deurgevreet…ek het nie die nie-so-koud water genoeg waardeer toe ek dit nog gehad het nie!
Ek maak grappies maar ek is so klein bietjie verstom omdat dit skielik vir my sleg is! Ek herinner my my nou aan my ma!!
pasella het gesê op Maart 7, 2010
Die bloed raak dun na 40!
maryke-anne het gesê op Maart 7, 2010
Oudword is nie vir sissies nie. Wat van 'n duikpak 🙂
DallaSePa het gesê op Maart 7, 2010
Ek dink alles daar by my spasie is omtrent die waarheid … *dis*so*sleg*
ps – as jy daar draf, neem ASSEBLIEF vir my 'n paar fotos en kom post dit hier. (GEOLOGIE … nie MENSE nie)
Waaaat hou jy van klippe (geweet van die paaie)…dan moet jy vir my verduidelik wat makeer die berg oppad Oudtshoorn toe as mens De Rust om ry…lyk of die berg(ies) gate ingeval het, en die rotslae lyk soos ysterstawe wat teen 'n soliede muur gebots en gebuig het!
Ag tog Lewies – dis traaaagies!
Ha ha Maryke…dis nie 'n slegte plan nie…!
Los my maar nog 'n rukkie in lala land… ek wil NIKS verder weet van oudword nie! Ek het 'n vrees om te oorkom hier!
Hey L … ek mos eintlik 'n diep outjie.
Jip…dis die scary deel…ek dink ek bly maar vir nog 'n rukkie in denial!
loudavisi het gesê op Maart 7, 2010
Kom oefen hier in my swembad.
Dis soos Goudini Spa se warmbad, op die oomblik.
Onthou, as jy eers in koue water is, laat waai energiek, en gou-gou voel die water nie meer so koud nie. Ek swem tot diep in Junie.
shlwanjan het gesê op Maart 7, 2010
Hulle vertel jou van plooie. Hulle vertel jou van hormoonwanbalanse. Maar daar's sekere goed wat hulle jou nooit vertel van wat met jou gebeur as jy daai vier-nul oorsteek nie.
Die ding is, dis te verskriklik om oor te praat.
(En ek is SERIOUSLY beindruk met julle fiksheidsplan! Sterkte.)
Janklaas het gesê op Maart 8, 2010
Ek verstaan hierdie een baie goed. Ek het 'n reuse swembad wat nie gebruik word nie. Dalk moet ek 'n paar eende kry.
lisabeth het gesê op Maart 8, 2010
"Laat waai energiek" kan ek doen as ek net eers in is. Ek hou nie van die sensasie van die koue water soos ek instap nie en is so waar oornag (rerig) te papbroekig om net in te duik en klaar te kry! Dis heeltemal belaglik – maar waar!